Готфрид Бен
Какво е лошо

Превод от немски: Венцеслав Константинов, —

chitanka.info

Да не знаеш английски

и да чуеш за добър английски криминален роман,

непреведен на немски.

При жега да видиш бира,

която не си в състояние да платиш.

Да имаш нова мисъл,

която не можеш да развиеш в стих на Хьолдерлин,

както правят професорите.

Нощем на път да чуеш плясък на вълни

и да си кажеш, че те винаги правят така.

Много лошо: да те поканят на гости,

когато вкъщи е по-тихо,

кафето по-добро

и не е нужно да разговаряш.

Но най-лошо:

да умреш не през лятото,

когато всичко е светло

и пръстта е лека за лопатите.

1952

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.